 Raport de activitate
· 2025 -
Funcție:
Consilier local din partea PNL
Entitate:
Consiliul local al orasului BUZIAŞ, mandatul 2024 – 2028
            Având în vedere faptul că activitatea consilierului local este reglementată de Codul Administrativ, iar, conform prevederilor art. 225, alin. 2 din Codul Administrativ, cu modificările şi completările ulterioare, aleşii locali având această calitate, au obligaţia să prezinte un raport anual de activitate,
iar prezentul raport se referă la activitatea desfășurată în cursul anului 2025.


Întreaga activitate desfăşurată este în conformitate cu prevederile Codului Administrativ, cu modificările şi completările ulterioare, precum şi cu prevederile Regulamentului de Organizare și Funcționare a Consiliului Local al Orasului Buziaş şi ale celorlaltor acte normative incidente.

          Dupa validarea noului mandat de consilier local al subsemnatei, aferent perioadei 2024 – 2028, în calitate de consilier local din parte PNL, urmare a adoptarii Hotararii Consiliului Local al orasului Buzias nr. 69 din 05.11.2024, activez, în calitate de membru în cadrul  Comisiei pentru învăţământ, sănătate, familie, muncă, protecţie şi asistenţă socială, protecţie copii, juridică şi de disciplină, precum și în calitate de secretar al Comisiei  pentru programe de dezvoltare economico-socială , buget, finanţe, impozite şi taxe, administrarea domeniului  public şi privat, servicii, comerţ şi agricultură .
             Pentru exercitarea în cât mai bune condiții a activității în cadrul Consiliului Local al Orasului Buziaş, respectiv pentru documentarea și fundamentarea diverselor proiecte de Hotărâri ale Consiliului Local, aflate în lucru, în perioada la care se referă prezentul raport, am desfășurat  urmatoarele activități:
· am analizat proiectele de hotărâri iniţiate , am studiat domeniul supus reglementării respective,

· am susţinut toate proiectele de dezvolare a oraşului,

· solicitarea de informații din partea autorităților locale pe diferite teme privind administratia publica.
· dezvoltarea de legături cât mai stranse cu colegii de la nivel județean, național și european în vederea identificării soluțiilor pentru o serie de probleme din plan local, precum și pentru identificarea liniilor de finanțare pentru proiectele de anvergură (infrastructură edilitară);
· întâlniri cu cetățenii din unitatea administrativ teritorială Buziaş , intâlniri la care mi-au fost aduse la cunoștință diferite probleme, idei și sugestii, în vederea menținerii unei bune legături cu comunitatea locală. 
      În prima parte a  anului 2025, subsemnata am desfăşurat activităţi specifice domeniului de activitate,  calitate în care am desfăşurat atât activităţi cu caracter administrativ, cat şi activitate medical . 
            Pe de altă parte, problemele care mi-au fost aduse la cunoştinţă de către cetățeni, în special cele care au vizat domeniul medical şi domeniile conexe acestuia, au fost prezentate în cadrul ședințelor Consiliului Local spre a fi analizate şi a primi soluţiile legale corespunzătoare.
             Am desfăşurat o prezenţă activă şi constantă în cadrul şedinţelor Consiliului local oraş Buziaş, în toată această activitate acţionând cu promptitudine şi corectitudine, conform legislaţiei în vigoare, numai în folosul şi interesul comunităţii locale din care fac parte şi pe care o reprezint.
Apreciez că prezentul raport răspunde pe deplin atât cerințelor legale în materie, cât și angajamentelor asumate, privind responsabilitatea şi transparența în activitatea desfășurată, respectiv comunicarea cu cetățenii din unitatea administrativ teritorială Buziaş .

